
თელავის მუნიციპალიტეტის საკრებულოს 
დადგენილება №11

2010 წლის 27 აგვისტო 
ქ. თელავი

თელავის მუნიციპალიტეტის საკრებულოს 2007 წლის 26 ნოემბრის №99 დადგენილებაში „თელავის მუნიციპალიტეტის ტერიტორიაზე არასასოფლო-სამეურნეო დანიშნულების მიწაზე ქონების გადასახადის შემოღების შესახებ“ ცვლილებების შეტანის თაობაზე
„ნორმატიული აქტების შესახებ“ საქართველოს კანონის მე-20 მუხლის მე-4 პუნქტის შესაბამისად,
შეტანილ იქნეს ცვლილება თელავის მუნიციპალიტეტის საკრებულოს 2007 წლის 26 ნოემბრის №99 დად-გენილებაში „თელავის მუნიციპალიტეტის ტერიტორიაზე არასასოფლო-სამეურნეო დანიშნულების მიწაზე ქონების გადასახადის შემოღების შესახებ“, დადგენილების მესამე პუნქტი ჩამოყალიბდეს შემდეგი რედაქციით: 

„3. დადგინდეს ქონების გადასახადი არასასოფლო-სამეურნეო დანიშნულების მიწაზე ყოველ კვადრატულ მეტრზე ზონირების მიხედვით: 

ცენტრალურ ზონაში 0.312 ლარი;

შუალედურ ზონაში 0.24 ლარი;

პერიფერიულ ზონაში 0.168 ლარი;

თელავის მუნიციპალიტეტის ადმინისტრაციულ საზღვრებში შემავალ დანარჩენ ტერიტორიაზე 0.168 ლარი.“.

2. ეს დადგენილება ძალაშია გამოქვეყნებისთანავე.

3. ამ დადგენილების გასაჩივრება შესაძლებელია თელავის რაიონულ სასამართლოში (ქ.თელავი, დავით აღმაშენებლის გამზ. №41) უშუალო ზიანის მიყენებიდან სამი თვის ვადაში.

საკრებულოს თავმჯდომარე ნ. ხუცაიძე

